Franziskus Eisenbach

**Franziskus Eisenbach** (1943–2024) var en tysk katolsk prelat og hjelpebiskop i Mainz.

## Liv og virke
### Bakgrunn
Eisenbachs familie flyttet fra fødestedet hans Groß Strehlitz, som da var blitt polsk etter Andre verdenskrig, til Neckarsteinach i Odenwald i 1951. Etter eksamen på gymnasiet studerte Franziskus Eisenbach filosofi og teologi.

### Prest
Han ble presteviet den 30. juli 1967 av biskopen av Mainz, Hermann Volk. Eisenbach hadde sin første stilling som kapellan i Bad Nauheim fra 1968 til 1971. Så var han sekretær for biskop Volk fra 1971 til 1975. I permisjon høsten 1975 for å fortsette studiene, mottok han doktorgraden i 1981 om emnet *Die Gegenwart Christi im Gottesdienst: Systematische Studien zur Liturgiekonstitution des II. Vatikanischen Konzils*.

I oktober 1980 ble Eisenbach utnevnt til leder av bispedømmet Mainz’ rettretthus i Dieburg og fikk i oppdrag å lede bispedømmekontoret «erufe der Kirche» i Mainz.

### Hjelpebiskop i Mainz
Den 17. mars 1988 utnevnte pave Johannes Paul II Eisenbach til hjelpebiskop i Mainz med titulærbispedømmet Sigus. Han ble bispeviet den 24. april 1988 av Mainz-biskopen Karl Lehmann. Medkonsekrerende var emeritert Mainz-biskop, kardinal  Hermann Volk, og Mainz-hjelpebiskop Wolfgang Rolly. 

Blant hans oppgaver var å lede Mainz-instituttet for åndelig veiledning av de som var heltidsarbeidende innen pastoral omsorg, og han var også ansvarlig for de konsekrerte jomfruer.

I 2000 ble Eisenbach anklaget av Mainz-professor Änne Bäumer for å ha utført den store eksorsisme og seksuelle handlinger på henne uten tillatelse. Hun anmeldte ham for fysiske overgrep og seksuelle overgrep i forbindelse med et sjelesorgsforhold. Mainz bispedømmeadministrasjon benektet eksorsismen, men innrømmet «helbredelses- og frigjøringsbønner». Mainz' statsadvokatembete henla saken mot Eisenbach i april 2001 på grunn av manglende mistanke om forbrytelse. En tvangsfullbyrdelsessak anlagt av saksøker overfor Koblenz høyere regionaldomstol ble avvist i november 2001. En forundersøkelse fra Den hellige stol, blant annet på grunn av anklagen om brudd mot skriftemålsseglet, førte ikke til kirkelig straffesak. Eisenbach måtte imidlertid gå med på å fratre som hjelpebiskopetter en samtale med prefekten for Troskongregasjonen i Vatikanet, kardinal Joseph Ratzinger.

Biskop Eisenbach fratråde embetet som hjelpebiskop i Mainz den 16. april 2002, og ledet *Det hellige kors* menighet i Bad Wimpfen fra desember 2002 til november 2011. Han arbeidet der som sokneprest til mai 2013. Siden fortsatte Franziskus Eisenbach å bor i Bad Wimpfen som pensjonert prest, hvor han tjente som *rector ecclesiae* ved den lokale kollegialkirken *St. Peter* til sin død. 

Biskop Franziskus Eisenbach døde den 29. mai 2024, i en alder av 81 år.

## Skrifter
* *Die Gegenwart Jesu Christi im Gottesdienst. Systematische Studien zur Liturgiekonstitution des II. Vatikanischen Konzils*. Diss., Albert-Ludwigs-Universität Freiburg, Freiburg im Br. 1982.
* *All meine Wege sind dir vertraut. Gedanken für den Tag*. Matthias-Grünewald-Verlag, Mainz 1988, 3. Auflage 1993, 4. Auflage 2000, ISBN 3-7867-1377-4.
* *Auf der Suche nach Freude. Predigten zu Hochfesten und Festzeiten des Kirchenjahres*. Matthias-Grünewald-Verlag, Mainz 1990, ISBN 3-7867-1469-X.
* *2000 – Das Gnadenjahr des Herrn*. Johannes-Verlag Leutesdorf / Kath. Schriften-Mission, Leutesdorf 2000, ISBN 3-7794-1445-7.
* *Eucharistie und Exerzitienweg. Das Leben feiern und gestalten*. Echter, Würzburg 2015, ISBN 978-3-429-03844-1.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Erkebiskop Cesare Orsenigo (1873-1946) *1922
* Kardinal Josef Frings (1887-1978) *1942
* Erkebiskop Wendelin Rauch (1885-1954) *1948
* Erkebiskop Eugen Viktor Paul Seiterich (1903-1958) *1952
* Erkebiskop Hermann Josef Schäufele (1906-1977) *1955
* Kardinal Hermann Volk (1903-1988) *1962
* Kardinal Karl Lehmann (1936-2018) *1983
* Biskop *Franziskus Eisenbach* (1943-2024) *1988

## Referanser